
Članovi DICE konzorcijuma

Predsedavajući konzorcijuma:

· Mađarska: Káva Drama/Theatre in Education Association (Káva Kulturális Műhely) (Učesnici u DICE projektu: Cziboly Ádám, Danis Ildikó, Nemeth Szilvia, Szabó Vera, Titkos Rita, Varga Attila)

Članovi konzorcijuma:

· Holandija: Stichting Leesmij (Učesnici u DICE projektu: Jessica Harmsen, Suzanne Prak, Sietse Sterrenburg)

· Poljska: Uniwersytet Gdanski (Učesnici u DICE projektu: Adam Jagiello-Rusilowski, Lucyna Kopciewicz, Karolina Rzepecka)

· Rumunija: Sigma Art Fondacija (Fundatia Culturala Pentru Tineret Sigma Art) (Učesnici u DICE projektu: Cristian Dumitrescu, Livia Mohîrtă, Irina Piloş)

· Slovenija: Taka Tuka Klub (Durštvo ustvarjalcev Taka Tuka) (Učesnici u DICE projektu: Veronika Gaber Korbar, Katarina Picelj)

· Velika Britanija: Big Brum Theatre in Education Co. Ltd. (Učesnici u DICE projektu: Dan Brown, Chris Cooper, Jane Woddis)

Pridruženi partneri:

· Češka republika: Karlov Univerzitet, Prag (Učesnici u DICE projektu: Jana Draberova, Klara Mala )

· Norveška: Univerzitetski koledž u Bergenu (Høgskolen i Bergen) (Učesnici u DICE projektu: Stig A. Eriksson, Katrine Heggstad, Kari Mjaaland Heggstad)

· Palestina: Theatre Day Productions (Učesnici u DICE projektu: Amer Khalil, Jackie Lubeck, Jan Willems, Dina Zbidat)

· Portugalija: Tehnički Univerzitet u Lisabonu (Universidade Técnica de Lisboa) (Učesnici u DICE projektu: Margarida Gaspar de Matos, Mafalda Ferreira, Tania Gaspar, Gina Tome, Marta Reis, Ines Camacho)

· Srbija: CEDEUM Centar za dramu u edukaciji i umetnosti (Učesnici u DICE projektu: Ljubica Beljanski-Ristić, Anđelija Jočić, Sanja Krsmanović-Tasić)

· Švedska: Kulturni Centar za decu i mlade Umea (Kulturcentrum för barn och unga) (Učesnici u DICE projektu: Helge von Bahr, Eleonor Fernerud, Anna-Karin Kask)

Za sva pitanja možete se obratiti uredniku: Kris Kuper (e-mail: chris@bigbrum.plus.com)

za verziju na srpskom jeziku pitanja se mogu uputiti na Ljubica Beljanski-Ristić, cedeumidea@gmail.com

Predgovor
Dragi čitaoci,
Dobrodošli u Obrazovni paket DICE. DICE projekt okupio je praktičare iz 12 zemalja koji se bave obrazovnim pozorištem i dramom (OPD). Cilj našeg istraživanja bio je da vidimo na koji način OPD utiče na 5 od 8 Ključnih kompetencija Lisabonske strategije u obrazovanju. To su sledeće kompetencije:

· Komunikacija na maternjem jeziku
· Učiti kako se uči
· Međuljudske, interkulturne i socijalne kompetencije i građanska kompetencija
· Preduzetništvo 
· Izražavanje kroz kulturne aktivnosti
Svaku kompetenciju sagledavomo kao deo integrisane celine i vrednujemo svaku od njih kao neophodan deo razvoja deteta. Takođe smo dodali i šestu kompetenciju našem istraživanju:

· Sve to i više...

Ova kompetencija uključuje svih pet ali im dodaje i novu dimenziju jer se bavi univerzalnom kompetencijom šta to znači biti čovek. Rastuća zabrinutost za koherentnost našeg društva i razvijanje demokratskog građanstva zahteva moralni kompas kojim ćemo locirati sebe same i jedni druge u svetu i početi da prevrednujemo stare, i stvaramo nove vrednosti; da zamišljamo, stvaramo viziju društva u kome vredi živeti, i živeti sa boljim osećajem kuda idemo, sa dubokim ubeđenjima o tome kakvi ljudi želimo da budemo. Drama i pozorište u obrazovanju je i društveni čin srtvaranja značenja i ima sposobnost da podstakne kolektivnu maštu da to učini.

Sadržaj ovih stranica predstavlja naše nastojanje da mladima otvorimo vrata kroz koja mogu videti sebe i svoj svet. Etika u osnovi DICE projekta (videti DICE projekt – naš etički kod) razvijana je kroz praksu samog istraživanja. Odražava način na koji smo i mi učili kroz rad, duh naše saradnje i praksu koja se nastavlja.
Cilj Obrazovnog paketa je da podeli sa drugima ono što smo naučili duž puta sa drugim praktičarima i onima koji su novi u ovoj oblasti rada, u nadi da će ih to ohrabriti da i sami istražuju ono za šta smataramo da je važan rad. Vi, dragi čitaoci, možete da odgovorite na ono što nudimo, dodate i razvijete, i, nadamo se, pridružite nam se na našem putovanju.

Kris Kuper

urednik
Vodič za čitaoce
Za svet koji se razlikuje je Obrazovni paket podeljen na tri dela.

Deo A je uvod u DICE projekt: šta je bio projekt, šta je imao za cilj, ko su partneri u projektu, naš etički kod, forma pozorišta i drame u obrazovanju i ključni nalazi istraživanja.

Deo B je podeljen na šest kompetencija. Uticaj aktivnosti drame i pozorišta u obrazovanju na svaku kompetenciju ilustrovan je dokumentovanom praksom, po dva primera za svaku kompetenciju. U ovoj kratkoj verziji objavljujemo samo rezime svakog od njih. Ukoliko vas zanima potpun opis, možete preuzeti dužu verziju na engleskom jeziku sa našeg sajta, ili sačekati objavljivanje prevoda koji sledi za ovim. 
Svaku kompetenciju sagledavamo kao deo celine i vrednujemo svaku od njih kao neophodnu za razvoj deteta. Ne postoji uzlazni poredak ili primat među njima. U tom duhu, radije nego da ih predstavimo po numeričkom redosledu, bacili smo kocku da bismo odredili redosled po kome ćemo ih podeliti sa čitaocem. Vi, svakako, možete izabrati redosled po kome ćete ih čitati.

Deo C – Još jedno bacanje Kocke (DICE), usredsređuje se na to šta vi možete da uradite da biste razvili korišćenje drame i pozorišta u  obrazovanju u sopstvenom kontekstu, i kako da saznate više o tome.

A) Uvod
DICE Projekt – Šta je DICE? Nacrt projekta
DICE (“Drama unapređuje ključne kompetencije Lisabonske strategije u obrazovanju”) je bio međunarodni projekt koji je dobio podršku Evropske Unije.  Pored drugih obrazovnih ciljeva, ovaj dvogodišnji projekt je bio kros-kulturno istraživanje koje je ispitivalo uticaje drame i pozorišta u obrazovanju na pet od osam ključnih kompetencija Lisabonske strategije u obrazovanju.
. Istraživanje je sprovelo 12 partnera (voditelj: Mađarska, partneri: Republika Češka, Holandija, Norveška, Palestina, Poljska, Portugalija, Rumunija, Slovenija, Srbija, Švedska i Velika Britanija). Svi partneri su veoma uvaženi na nacionalnom i međunarodnom nivou i predstavnici su širokog spektra formanih i neformalnih sektora obrazovanja.

Ciljevi projekta su bili:
1. Da se kros-kulturnim kvantitativnim i kvalitativnim istraživanjem prikaže da su pozorište i drama u obrazovanju moćno sredstvo za unapređivanje ključnih kompetencija. Istraživanje je sprovedeno sa gotovo pet hiljada mladih uzrasta 13 – 16 godina. 

2. Da se objavi Knjiga obrazovne politike, zasnovana na istraživanju, i da se distribuira zaintersovanim stranama u obrazovanju i kulturi na evropskom, nacionalnom i lokalnom nivou po celom svetu.

3. Da se stvori Obrazovni paket (knjiga koju čitate) – publikacija za škole, edukatore i umetnike – praktičare pozorišta i drame u obrazovanju. Da se distribuira na evropskom, nacionalnom i lokalnom nivou po celom svetu.

4. Da se uporede aktivnosti pozorišta i drame u obrazovanju u različitim zemljama i da se podrži transfer znanja uz mobilnost stručnjaka.

5. Da se održe konferencije u većini zemalja – partnera sa ciljem distribuiranja rezultata projekta, kao i konferencija u Briselu da bi se ključnim liderima Evropske Unije iz relevantnih oblasti umetnosti, kulture, obrazovanja i omladinske politike predstavili prvi ključni nalazi.

Ispitivali smo sledećih pet od osam ključnih kompetencija: 

1. Komunikacija na maternjem jeziku
2. Učiti kako se uči
3. Međuljudska, interkulturna i socijalna kompetencija, i građanska kompetencija
4. Preduzetništvo
5. Izražavanje kroz kulturne aktivnosti
Osim toga, verujemo da postoji kompetencija koja se ne pominje među ključnim kompetencijama, a to je univerzalna kompetencija šta to znači biti čovek. Ovu kompetenciju nazvali smo „Sve to i više”, i uključili je u diskusiju o rezultatima istraživanja.
Ovo su veštine za celoživotno učenje i kompetencije neophodne za lični razvoj mladih ljudi, njihovo buduće zapošljavanje i aktivno građanstvo Evrope.
Ključni ishodi projekta su Obrazovnoi paket i Knjiga obrazovne politike, i, nadamo se, dugi niz publikacija detaljnijih rezultata istraživanja u godinama pred nama, izvan opsega projekta.
Inovativni aspekt projekta jeste da on prestavlja prvo istraživanje kojim se demonstrira odnos između pozorišnih i dramskih aktivitnosti u obrazovanju i ključnih kompetencija, sa  dodatom vrednošću da će rezultati istraživanja biti široko distribuirani u bitnim zajednicama i među zainteresovanim stranama. Kompetencije su do sada bile ispitivane samo retko, ili uopšte ne, u kros-kulturnim istraživanjima, pa smo stoga morali da stvorimo nova merna sredstva koja bi mogla biti korisna u budućnosti i za druge obrazovne oblasti. Pored nekoliko novorazvijenih upitnika za decu, nastavnike, praktičare drame i eksterne evaluatore, razvili smo i sredstvo za nezavisnu objektivnu opservaciju časova drame u obrazovanju. Svi korišćeni materijali bili su identični u svih dvanaest zemalja i stoga primenljivi u svakoj kulturi.
DICE nije samo dvogodišnji projekt, već radije putovanje i podvig koji je ovim istraživanjem tek otpočeo. Tokom prethodne dve godine nekoliko stotina ljudi radilo je sa nama, od vršnjačkih volontera do članova nacionalnih Akademija Nauka. Za neke od nas ovaj projekt je bio jedan od najizazovnijih, ako ne i najizazovniji zadatak naših profesionalnih karijera, nešto iz čega smo mnogo naučili, i nastavljamo da učimo.

DICE Projekt – članovi konzorcijuma i partnerske organizacije
Mađarska: Udruženje Káva Drama/Pozorište u obrazovanju je javna dobrotvorna organizacija koja razvija umetničke i obrazovne projekte, i deluje kao udruženje još od 1996. Budući prva grupa za pozorište u obrazovanju u Budimpešti, naš glavni zadatak je da razvijemo kompleksne programe pozorišta i drame u obrazovanju, u kojima analiziramo socijalne i moralne probleme kroz rad sa učesnicima. Mladi ljudi nisu samo posmatrači, već i pisci, reditelji i glumci priče koja se stvara promišljanjem, analizom, kompresijom, transformacijom, i u mnogim slučajevima izvođenjem  određenih situacija. U svom radu težimo postizanju visokog estetskog kvaliteta i kompleksne primene različitih oblika učenja. Značaj i uticaj naših programa na decu i mlade seže daleko izvan tradicionalnih okvira pozorišta. Učenje demokratije, ispitivanje starosnih problema, društvena i moralna pitanja su u središtu našeg rada. Kada radimo sa decom, upotrebljavamo pozorište kao sredstvo pronalaženja načina dubljeg razumevanja. Radimo sa grupama dece i mladih uzrasta 9 – 18 godina – od kojih su mnogi uskraćeni – u celoj zemlji.

@ Adresa: H-1022 Budapest 

Marczibányi tér 5/a. 

Hungary
Tel/Fax: +361 315-0781
E-mail: kava@kavaszinhaz.hu
Website: www.kavaszinhaz.hu
Holandija: LEESMIJ otvara diskusiju o društveno značajnim temama kroz interaktivno pozorište. LEESMIJ razvija svest i razbija tabue vezane za pitanja kao što su pismenost, zloupotreba moći, vršnjačko nasilje i seksualno zlostavljanje. Korišćenjem Forum teatra (inspirisanog Augustom Boalom), zalazimo dublje od razgovora i razmišljanja; publika je pozvana da preuzme aktivnu ulogu u rešavanju problema i ispitivanju mogućih alternativnih ponašanja na sceni, i na taj način se uvežbava za stvaran život. 

@ Adresa: Stichting LEESMIJ

Postbus 265

6700 AG Wageningen

Tel: +31 6-47688963

Email: info@leesmij.org
Website: www.leesmij.org
Poljska: Univerziet u Gdanjsku osnovan je 1970. godine. To je najveća visokoškolska institucija u oblasti Pomeranije. Nudi mogućnost studiranja u gotovo trideset različitih oblasti, sa preko stotinu specijalizacija. Oblasti kao što su biologija, biotehnologija, hemija, psihologija i pedagogija su među najboljima u zemlji. Devet fakulteta pohađa skoro trideset tri hiljade studenata.

Institut za pedagogiju, koji je domaćin DICE projekta na Univezitetu u Gdanjsku, obrazuje socijalne radnike, kulturne animatore, nastavnike itd. To je jedini univerzitet u Poljskoj koji nudi dvogodišnje postdiplomske studije u oblasti drame u obrazovanju. Kurikulum studija obuhvata kurseve poput sociodrame, psihodrame, razvojne drame, pozorišnih radionica, aktivnog učenja i nastavne metodike itd. Institut za pedagogiju sarađuje sa Šekspirovim pozorištem u Gdanjsku, i u njemu studenti obavljaju praksu za pozorište i dramu u obrazovanju.

@ Adresa: Instytut Pedagogiki UG 

ul. Bazynskiego 4

80-952 Gdansk

Poland

Tel: +48 58 523 42 05

Fax: + 48 58 523 42 58

Email : arusil@ug.edu.pl
Website : www.ug.edu.pl 

Rumunija: SIGMA ART kulturna fondacija za mlade je kulturno-obrazovni i umetnički resurs centar koji nudi podršku (bihejvioralnu, stavovi) mladima, umetnicima i drugim organizacijama koje imaju slične ciljeve. To je jedina grupa pozorišta u obrazovanju u Bukureštu, u Rumuniji. Korišćenjem pozorišnih tehnika, kojima analiziramo socijalne i moralne probleme kroz radionice i performanse, mladi vremenom postaju puni učesnici i lideri umetničkog i obrazovnog procesa. Celokupan proces odabira scenarija i stvaranja performansa odvija se uz asistenciju profesionalnih reditelja, glumaca i plesača. Performansi se uglavnom odvijaju u Sigma Art studiju, u srednjim školama, na fakultetima, u profesionalnim pozorištima u Bukureštu, nacionalnim i internacionalnim pozorišnim festivalima. Jedan od naših ciljeva je da u našoj zemlji razvijemo novi metod rada sa odraslima i mladima, koji će imati društveni uticaj i uspešno doprineti socijalnoj inkluziji. U osnovi, Sigma Art fondacija usmerena je na dve glavne oblasti aktivnosti: obrazovanje i umetnički performansi.

@Adresa: Str.Mitropolitul Nifon 14 
Sector 4 Cod 040502 
Bucuresti

Romania 
Tel: Sigma Art STUDIO: +40 21 335 33 41 
E-mail: sigma_art_romania@yahoo.com
Skype: sigma_art_romania
Web site: www.sigma-art-romania.ro

Slovenija: Društvo ustvarjalcev Taka Tuka osnovano je 2002. godine kao rezultat našeg dugogodišnjeg rada sa gluvom, i decom i mladima  oštećenog sluha, u oblasti pozorišta. Ubrzo smo otkrili da kroz stvaralaštvo možemo u mnogome da doprinesemo njihovom razvoju i odrastanju. Osnovni cilj našeg Udruženja je razvoj, istraživanje, primena i promocija pozorišta i drame kao sredstva ličnog razvoja, i ovladavanje ličnim, društvenim i emotivnim veštinama.

Glavne aktivnosti našeg kluba su: kreativne radionice (pozorište, ples i lepe umetnosti) za decu, mlade i odrasle; seminari za mentore, nastavnike opštih škola i stručnjake koji rade sa ljudima sa posebnim potrebama; škole roditeljstva; seminari za gluve odrasle. Više od 60 mladih i dece je stalno uključeno u različite aktivnosti u našem Klubu.

@ Adresa: Vodnikova cesta 30

1000 Ljubljana

Slovenija
Tel: + 386 31 322 569

E-mail: info@takatuka.net
Website: www.takatuka.net

Velika Britanija: Kompanija za pozorište u obrazovanju Big Bram (Big Brum) je registrovana dobrotvorna ustanova osnovana 1982. godine u Birmingemu, Engleska. Big Bram nastoji da obezbedi visoko kvalitetne programe pozorišta u obrazovanju za decu i mlade svih uzrasta i sposobnosti, u školama, specijalističkim jedinicama, koledžima, zajednicama i umetničkim prostorima. Kompanija je posvećena dovođenju pozorišta mladima koji mu pod drugim okolnostima ne bi imali pristupa. Kao praktičari, osoblje kompanije polazi od pretpostavke da deca nisu nerazvijeni odrasli već celovita ljudska bića. Umetnost je sredstvo spoznaje sveta u kome živimo a Big Bram koristi pozorište i dramu u obrazovanju za rad rame uz rame sa mladim ljudima da bi bolje razumeli svoje živote i svet koji ih okružuje. Big Bram je razvio petnaestogodišnji umetnički odnos sa poznatim britanskim dramatičarem Edvardom Bondom, a njegova dela i teoretski pristupi drami snažno su uticali na umetnički model Kompanije.

@ Adresa: Pegasus Primary School

Turnhouse Road

Castle Vale

Birmingham B35 6PR

United Kingdom 
Tel: +44 121 464 4604
E-mail: tie@bigbrum.plus.com
Website: www.bigbrum.org.uk

Republika Češka: Karlov Univerzitet, osnovan 1348., jedan je od najstarijih univerziteta na svetu a danas spada u najeminentnije obrazovne i naučne ustanove u Republici Češkoj, priznat u Evropi i svetu. Naučne i istraživačke aktivnosti čine osnovu na kojoj se zasnivaju doktorski i master programi na Karlovom univerzitetu. Na njemu studira preko 42,400 studenata u više od 270 akreditovanih akademskih programa sa 600 odseka.

Odsek za obrazovanje je domaćin DICE projekta. Drama u obrazovanju je deo Ličnog i društvenog obrazovanja, što je jedna od specijalizacija odseka za obrazovanje. Sarađujemo i sa pozorišnim fakultetom akademije izvođačkih umetnosti u Pragu, koja, između ostalog, obrazuje dramske pedagoge.

@ Adresa: Filozofická fakulta UK

nám. Jana Palacha 2

116 38 Praha 1 

Tel : +420 221619111

Fax : +420 221619360

Email: ped@ff.cuni.cz  

Website: http://www.ff.cuni.cz/
Norveška: Univeziteski Koledž Bergen je državna institucija visokog obrazovanja, osnovana u avgustu 1994, spajanjem šest do tada nezavisnih koledža u Bergenu, Norveška. Ukupan broj studenata je oko 6000, sa 600 članova akademskog i administrativnog osoblja.

Univezitetski koledž u Bergenu (Høgskolen i Bergen) organizovan je u 3 fakulteta: Pedagoški fakultet, Inženjerski fakultet i Fakultet zdravstvenih i društvenih nauka. Koledž ima veliku tradiciju u okviru obrazovanja nastavnika za oblasti umetnosti: drama, ples, muzika, vizuelne umetnosti i Norveški jezik i književnost. Pedagoški fakultet ima centar za umetnost, kulturu i komunikaciju (SEKKK).

Odsek za dramu začetnik je studija drame u obrazovanju u Norveškoj od 1971. godine, kada je uspostavljen prvi kompletan jednogodišnji kurs za dramske pedagoge u nordijskim zemljama. Odsek nudi širok raspon kurseva drame, od uvoda u dramu u opštem obrazovanju nastavnika, preko kurseva za osnovni nivo, do dvogodišnjeg Master nivoa u oblasti dramskog obrazovanja.

@ Adresa: Bergen University College

Faculty of Education

Drama Department

Landaassvingen 15

N-5096 Bergen

Norway

Tel: +47 55585700 (operator) & +4755585700/+47 55585713

Fax: +47 55585709

Email: AL-Drama@hib.no & kari.heggstad@hib.no

Website: http://www.hib.no/avd_al/drama/index.htm

Palestina: Theatre Day Productions (TDP)

“Idem u pozorište zato što hoću da vidim nešto novo, da razmišljam, da me dotakne, da ispitujem, da uživam, da naučim, da se prodrmam, da me inspiriše, da dotaknem umetnost.”

Theatre Day Productions želi da drama, pozorište i kreativne aktivnosti budu redovan deo života mladih ljudi u Palestini, tako da deca mogu da pronađu sopstvene glasove, svoj osećaj sebe, i otkriju svoj kreativni život.

Arapski naziv kompanije, "Ayyam Al Masrah" (Pozorišni dani) proističe iz zamisli da će jednoga dana svako palesinsko dete imati bar jedan 'pozorišni dan' tokom svoje školske godine. TDP pravi predstave sa odraslima i izvodi ih za decu. Takođe pravimo i predstave sa decom koja igraju za decu. TDP je pokrenuo i omladinsku pozorišnu trupu i program treninga za glumce. Program se sprovodi na regionalnoj osnovi: sada u Pojasu Gaze i na Zapadnoj obali.

@ Adresa: PO Box 18669

91184 Jerusalem 

Tel: +972 2 585-4513
Fax: +972 2 583-4233
Email: tdp@theatreday.org
Website: www.theatreday.org


Portugalija: Misija Tehničkog Univerziteta u Lisabonu (UTL) je da promoviše, razvija i prenosi naučno, tehničko i umetničko znanje najvišeg standarda, da podstiče istraživanje, inovaciju i preduzetništvo, i prilagođava se promenljivim potrebama društva u odnosu na etiku, kulturu i internacionalizaciju.

UTL je evropski univerzitet sa istraživačkim programom za 21. vek, spreman za nove izazove koje pred njega postavlja društvo, i lider u svojim oblastima znanja, gde se profesionalci i istraživači obučavaju prema najvišim standardima. 

Fakultet za ljudsku kinetiku (FMH) je najstariji fakultet za sport i fizičko obrazovanje u Portugaliji. Postao je deo Tehničkog univerziteta Lisabona 1975. godine. To je plod njegove duge istorije, obeležene nizom reformulacija ciljeva i prilagođavanjima potrebama društva, kako su ih interpretirale institucije koje su mu prethodile – Nacionalni institut za fizičko obrazovanje (INEF) od 1940. do 1975. i Viši institut za fizičko obrazovanje (ISEF) do 1989.

U početku institucija koja je bila fokusirana na fizičko obrazovanje u školama, sa snažnim naglaskom na pedagogiju, Fakultet je danas otvoren za širi spektar oblasti studiranja od interesa za različite sektore društva – obrazovni sistem, sportovi, zdravlje, industrija, i umetosti – sa kojima sarađuje na dinamičan i plodan način.

@ Margarida Gaspar de Matos

Address: Estrada da Costa

Cruz Quebrada

1499 Lisboa codex

Portugal
E-mail: mmatos@fmh.utl.pt
Webpages: www.utl.pt, www.fmh.utl.pt, www.aventurasocial.com

Srbija: NVO CEDEUM Centar za dramu u edukaciji i umetnosti osnovan je 29. 10.1999, ali su njegovi osnivači kontinuirano bili aktivni u ovoj oblasti preko dvadeset pet godina, baveći se promocijom drame i pozorišta u obrazovanju i umetnosti. CEDEUM okuplja stručnjake iz ove oblasti u Beogradu i ima široko razvijenu mrežu saradnika, kako iz Beograda tako i iz cele zemlje. Cilj CEDEUM-a je dalja promocija drame i teatra u svim aspektima obrazovnog, umetničkog i socijalnog rada kroz projekte, radionice, seminare, stručne susrete i prezentacije rada. CEDEUM se posebno angažuje u edukaciji edukatora i obuci umetnika, kao i na seminarima baziranim na metodologiji drame i pozorišta u obrazovanju za vaspitače i učitelje/nastavnike u osnovnim i srednjim školama u Srbiji. Stručnjaci CEDEUM-a aktivno učestuju u procesu uvođenja drame u školski sistem i socijalni rad. 

CEDEUM je i organizator BITEF Polifonije, pratećeg programa u okviru BITEF festivala, sa jakim naglaskom na nacionalnoj, regionalnoj i međunarodnoj razmeni iskustava vezanih za dramu i pozorište, saradnju, umrežavanje, radionice i prezentacije rada u oblasti umetnosti, obrazovanja i socijalnog rada. CEDEUM je i član i nacionalni Centar IDEA – međunarodnog udruženja za dramu i pozorište u obrazovanju.

@ Adresa: Pančićeva 14, 11000 Beograd, Srbija
Programi: Ustanova kulture „Paroborod“, bivši Centar za kulturu “Stari Grad”, Kapetan-Mišina 6a, 11000 Beograd, Srbija

Tel: + 381 11 2 639 

Fax: + 381 11 2 183 792

E-mail: cedeumidea@gmail.com

Website: www.cedeum.org.rs
Švedska: Kulturni centar za decu i mlade, Umea, razvija i podržava kulturne aktivnosti za mlađe generacije u Umei, uključujući i mreže za podršku i saradnju u ovoj oblasti, obuku u značajnim oblastima za nastavnike i druge koji dolaze u kontakt sa decom i mladima tokom svog rada, kulturne programe za predškolske ustanove i druge vrste škola, i javne performanse za decu i porodičnu publiku.

Kulturni obrazovni projekti se sprovode u školama u obliku obuke i smernica za nastavno osoblje angažovano u kreativnim aktivnostima za decu i mlade. "Teatermagasinet" dramske grupe za decu i mlade uzrasta 10 -19 godina su glavni vid aktvnosti; a pozorišne grupe za decu sa fizičkim invaliditetom su visokog prioiriteta, kao i rad kroz pozorište u obrazovanju. Svake godine u maju odvija se dramski festival na kome učestvuju sva deca.

Grad Umea je najveći grad na severu Švedske, i istovremeno jedan od najbrže rastućih gradova. Umea ima dva univerziteta, i 114 000 stanovnika, a prosečna starost je 38 godina. Preko polovine stanovnika je iz drugih regiona. Umea će biti kulturna prestonica Evrope 2014. godine zajedno sa Rigom. Umea želi da zauzme poziciju kao jedna od brojnih evropskih prestonica. Ponosan grad koji misli unapred u integrisanoj i mnogostrukoj Evropi izgrađen na učešću i zajedničkom stvaralaštvu, poseban po radoznalosti i strasti. Kao inspiracija za program Umea 2014 poslužilo je osam Sami godišnjih doba, a godina će sadržati mnogo mogućnosti za inspirativne sastanke i kulturne razmene.

Addesa: Culture Centre for Children and Youth, Umea kommun, Umea Kultur, 901 78 Umea, Sweden
Tel: +46 901 63484

E-mail: helge.von.bahr@umea.se

Website: www.umea.se/kulturcentrum

Za kontakt sa članovima konzorcijuma, posetite www.dramanetwork.eu
Šta je pozorište i drama u obrazovanju?

Deca gledaju devojčicu izbeglicu, Amani, i dečaka Džordža, u interakciji na železničkoj stanici koja se više ne koristi. Dvoje glumaca igra Amani i Džordža. Interakcija je veoma napeta. Amani je uplašena, Džordž je agresivan – i on je uplašen. Ne mogu da razgovaraju. Jedna od učenica, sedmogodišnja devojčica, koja je često tiha, čak povučena, dotiče rame jednog od odraslih iz programa. „Znam u čemu je problem,“ kaže. Odrasli na nju skreće pažnju glumcu koji vodi program, pokazujući da je dete spremno da svoje shvatanje podeli sa drugim vršnjacima. „Njegova priča je njena priča“, primećuje sa tihom sigurnošću, „a njena priča je njegova priča, ali oni toga nisu svesni.“ Značaj je bio očigledan svima u sobi, ispunjenoj zlokobnom tišinom. Zadatak za sve uključene sada je bio da produbi ovo razumevanje i podeli ga sa Džordžem i Amani. Od toga je načinjena prava drama.

Kofer – Program pozorišta u obrazovanju za decu uzrasta 6 -7 godina

Drama  - Kao da

Otpočnimo širokom definicijom značenja reči drama, koja potiče od Grčke reči Dran – činiti. Drama je nešto značajno što se „čini“, ili glumi. U našem radu to je aktivnost koja se u fiktivnom kontekstu ispituje u prostoru i vremenu.

Drama i pozorište su doživljaj koji dele svi koji su uključeni, bilo kao učesnici ili publika, kada odbacuju svoju nevericu i zamišljaju i ponašaju se kao da su neko drugi a ne oni sami, na drugom mestu i u drugom vremenu. Ima mnogo aspekata zamišljenog doživljaja kao da.

Drama je aktivnost u određenim okvirima, u kojima preuzimanje uloge dopušta učesnicima da misle i / ili se ponašaju kao da se nalaze u drugačijem kontekstu i da odgovore kao da su uključeni u različiti skup istorijskih, društveih i međuljudskih odnosa. To je izvor dramske tenzije. U drami zamišljamo stvarnost da bismo istražili stanja čoveka.

Glumiti ulogu u predstavi, ili preuzeti ulogu u drami je mentalni stav, način da se dva sveta istovremeno drže u svesti: stvaran svet i svet dramske fikcije. Značenje i vrednost drame leži u dijalogu ova dva sveta i ljudskim subjektima iza njihovih zastupnika: stvarnog i glumljenog; gledaoca i učesnika; glumca i publike. Čak i na predstavi ne radi se o prostom prikazivanju drugima, već i o sagledavanju sebe, i zbog toga, drama je čin „samostvaranja“. 

DICE – Pozorište i drama u obrazovanju

Raspon dela koja su bila predmet ovog istraživačkog projekta je istovremeno bogat i raznolik. Uključuje širok raspon procesa i elemenata izvođenja u različitim kontekstima, sa upotrebom mnogih različitih oblika i pristupa drami i teatru. Ali nam je svima zajednička briga za potrebe mladih ljudi i sagledavamo svoj rad u okvirima obrazovanja, kako u školskom tako i u drugim kontekstima učenja, kao što su pozorišna ili dramska grupa ili klub. Stoga smo usvojili generički termin obrazovnog pozorišta i drame da bismo opisali ono čime se bave partneri u DICE projektu. 

Zašto pravimo razliku između pozorišta i drame

Rad koji ova publikacija istražuje, a pretpostavljamo i rad praktičara svuda u svetu, koji funkcioniše kao kontinuum, sa procesom na jednoj strani, i kretanjem kroz istraživanje, razmenu, oblikovanje, prezentovanje i procenjivanje, ka perforomansu na drugoj strani. Temeljna razlika između dva kraja spektra je razlika između procesa i produkta.

Stvaranje i oblikovanje pozorišnog dela u svom fokusu ima publiku. Proces stvaranja pozorišnog dela sam po sebi može biti edukativan – potrebno je da shvatimo šta izvodimo pred publikom, učimo veštine kako bismo predstavili tekst predstave – ali funkcija pozorišta, bez obzira na ono što osoba može dobiti od izvođenja, jeste pokazati drugima. 

Performans, s druge strane zahteva dubinu da bi bio događaj radije nego prazan efekat. Pozorište ne može da bude pozorište ukoliko glumac nije svesno podeljen unutar estetskog prostora, i ja i ne-ja; ukoliko nema podele između estetskog prostora i publike; ukoliko dramski događaj otvara ili omogućava publici pristup najekstremnijim situacijama, dilemama i emocijama koje se tiču cele game ljudskog iskustva – duhovnog, emocionalnog, psihološkog, društvenog, fizičkog itd.

Parafraziraćemo Erika Bentlija:

U pozorištu, A (glumac/izvođač) igra B (ulogu/predstavu) za C (publiku) koja je korisnik.

Drama se, s druge strane, ne bavi toliko savladavanjem scenskih veština, ili produkcijom, koliko konstruisanjem zamišljenog iskustva. Drama stvara dramske situacije koje učesnici istražuju i poziva ih da otkriju više o procesu koji situacija oživljava, da prebace perspektivu u ovde i sada, identifikuju i ponekad reše probleme i prodube naše razumevanje istih. U središtu je proces; to je društvena aktivnost koja se oslanja na mnoge glasove i perspektive, i na preuzimanje uloga; usredsređuje se na zadatak radije nego na pojedinačne interese; i omogućava učesnicima da stvari vide drugim očima. Ovaj pristup stvara priliku da isprobamo koncepte, pitanja, i probleme od značaja za stanje ljudi, i gradi prostore za razmišljanje kako bi se steklo novo znanje o svetu. Drama se više bavi omogućavanjem deci da prožive iskustvo, kroz aspekt glume, umesto izvođenja na probama uvežbanog trenutka. Kreće se obrazovnim kontinuumom koji obuhvata mnoge oblike, od jednostavne igre uloga koja je veoma bliska dečjoj igri do potpuno strukturirane razmene (uključujući i prikazivanje); ali fokus se zadržava na identifikovanju prilika za učenje, i kako ih organizovati. 

U drami, A (glumac/izvođač) je istovremeno B (uloga) i C (publika,) putem participacije i opservacije, u procesu percepcije (proces istovremenog učešća i posmatranja). 

U obrazovnom smislu, neki od naših programa uče mlade ljude pozorišnim i dramskim veštinama sa ciljem da ih osposobe da nastupaju u pozorištu ili prenesu te veštine drugima kroz nastavu. Ali postoji i dublja briga i širi potencijal u obrazovnom pozorištu i drami: koristiti dramsku umetnost da bi povezali misli i osećanja tako da se mladim ljudima omogući da istražuju i promišljaju lične materijale, testiraju i isprobaju nove ideje, steknu nova znanja, stvore nove vrednosti i izgrade samoefikasnost i samopoštovanje.

DICE Projekt – naš etički kredo
“Idem u pozorište zato što želim da vidim nešto novo, da mislim, da budem dirnut, da sumnjam, da uživam, da učim, da se prodrmam, da me inspiriše, da dodaknem umetnost.”  - Dete iz Palestine

“Pomaže kada ostaneš bez reči; kada odglumiš,  ljudi mogu da vide o čemu razmišljaš. Ali kada to (samo) kažeš, neki će samo da kažu ‘mmm, dobro’ – ne razumeju stvarno. Mislim da ljudi bolje uče kada rade praktične stvari nego kad samo sede i pišu ili slušaju.” – Dete iz Birmingema
“Dete može da apsorbuje veštine zatvorenog društva i da ne stekne sposobnost da procenjuje ili ispituje vrednosti tog društva. Možda su nam potrebni drugačiji načini da otvorimo dečji um za dublja pitanja o društvu i ljudskoj egzistenciji, ne samo da bi izazvali dete već i da bi dete izazvalo nas i našu kulturu. Možda postoji nešto važnije od razvijanja kognitivnih veština, možda možemo pomoći čak i najmlađoj deci da se upuste u potragu za mudrošću, razvojem ličnih vrednosti i životne filosofije tog deteta.” 

- Učiti dete da razmišlja, Robert Fišer (1990)

Umetnički edukatori koji slično razmišljaju
Etički kodeks u osnovi DICE projekta razvijen je kroz praksu samog istraživanja. On odražava naše sopstveno učenje, duh naše saradnje i tekući proces u koji smo uključeni kroz pozorište i dramu u obrazovanju. Ne tvrdimo da smo apsolutni autoriteti za teoriju i praksu pozorišta i drame u obrazovanju. Mi smo grupa umetnika – edukatora i pedagoga umetničkog obrazovanja, i okupili smo se zato što delimo neke temeljne vrednosti koje su potka onoga što radimo. Glavna među njima je posvećenost negovanju i razvoju mladih; kao edukatori dramske umetnosti i praktičari radimo sa mladima i obučavamo druge za takav rad. Polazimo od premise da deca i mladi nisu nerazvijeni odrasli već ljudska bića koja imaju prava, treba da se pravedno tretiraju i da im se pruže jednake prilike. Shvatamo da društvo olako odustaje od svoje odgovornosti da se prema mladima ovako odnosi.

Potreba za promenom
“Postoji rastuća zabrinutost za socijalnu koheziju i razvijanje demokratskog građanstva; ovo zahteva da ljudi budu informisani, zainteresovani i aktivni. Kao rezultat toga, znanje, veštine i stavovi koji su svima potrebni se menjaju.“ 
- Predlog za Preporuku Evropskog parlamenta i Saveta za ključne kompetencije za celoživotno učenje, str. 3.

Ako želimo da se bavimo osnovanom brigom za ’socijalnu koheziju i razvoj demokratskog građanstva’ verujemo da je neophodna nova paradigma u obrazovanju, pristup koji ide dalje od modela transmisije koji je sada dominantan, i zahteva da dete nauči ’gotovo’ znanje koje se može testirati, dominantno fokusirano na polaganju testova. Nastavnici nalaze da je sve teže videti mlada ljudska bića koja se razvijaju iza ciljanih ocena i procesa evaluacije. A za one koji uspevaju da ih vide, sve više ograničavajući i opisni kurikulum im veoma otežava da priđu tom mladom ljudskom biću. Činjenica da i dalje mnogim nastavnicima to polazi za rukom, svedoči o njihovoj posvećenosti svojim đacima i učenju. Programi kao što je PISA (Program za Međunarodnu procenu učenika),
 koji za cilj ima ‘unapređivanje’ obrazovne politike i ishoda kroz redovne evaluacije, usmeren je na vrstu merenja koje je reduktivno i ne može uzeti u obzir potencijalni razvoj.  

Ako neko veruje da je slaba performansa u obrazovnom sistemu rezultat prevashodno promašaja u proceni nastavnika i učenika, onda stvaranje boljih instrumenata za merenje koliko dobro učenici stoje u pismenosti, matematičkoj pismenosti i naukama ima smisla. Ali kultura obrazovanja je ukorenjena u drugačijem i daleko ozbiljnijem skupu problema. 

U suštini postoje dva načina na koje organizujemo i upravljamo našim shvatanjem sveta: logičko-naučno mišljenje, i narativno mišljenje.
 Tradicionalni obrazovni sistem vezan je za prvo, a narativne umetnosti tratira kao ’dodatu vrednost’ pre nego kao neophodnost. Ali čovek može da konstruiše identitet i nađe svoje mesto u sopstvenoj kulturi u narativnom tipu mišljenja. Obrazovanje mora da gaji i neguje i ovaj tip mišljenja i delanja; budućnost našeg društva zavisi od toga. Potrebna nam je fuzija oba načina mišljenja da bismo izgradili aktivne građane budućnosti.

Moć pozorišta i drame u obrazovanju
Pozorište i drama u obrazovanju mogu da budu dinamično sredstvo za postizanje fuzije ova dva načina mišljenja, holistički pristup detetu koji kontekstualizuje i utemeljuje učenje kako u socijalnom, tako i u istorijskom smislu.
U drami i pozorištu u obrazovanju naš angažman je istovremeno intelektualan i emocionalan, i čini učenje afektivnim. Ne možemo ’predati’ drugome naše razumevanje, pravo razumevanje se oseća. Samo ukoliko se razumevanje oseća, može se integrisati u našem umu i oblikovati naše vrednosti.
Drama i pozorište u obrazovanju osnažuje i neguje samoefikasnost i samopouzdanje. U svakodnevnom životu, koji teče ovakvom brzinom, teško je sagledati sopstveno ’ja’ u situaciji i vežbati kontrolu nad mislima i osećanjima. Kada radimo kroz dramu, razvijamo sopstvenog ’samoposmatrača’, sposobnost da budemo svesni sebe u datoj situaciji. To nam pomaže da preuzmemo odgovornost za sebe; ukoliko to ne možemo da uradimo, ne možemo biti odgovorni ni prema drugima.

Radije nego da se boji ’drugoga’, što dovodi do predrasuda i mržnje, pozorište i drama u obrazovanju podstiču na istraživanje kako drugi misle i osećaju. Biti u stanju ’ući u kožu’ drugih razvija empatiju, bez koje je mnogo teže doći do tolerancije i razumevanja.  

Pozorište i drama u obrazovanju razvija maštu, oslanjajući se na našu jedinstvenu ljudsku sposobnost da se zamisli i vizuelizuje moguće. Prvo nam pruža sigurnost, drugo pruža slobodu. Ova dijalektia oslobađa um od tiranije sadašnjosti. Drama i pozorište u obrazovanju je mašta u akciji. 

Racionalna misao može biti hladno funkcionalna, ali obogaćena maštom menja način na koji razmišljamo: možemo razmišljati kreativno i humano. Svim oblastima ljudske misli i aktivnosti potrebna je kreativnost koju donosi mišljenje, da bi se zašlo iza činjenca i već datih informacija.

Mašta stvara ljudske vrednosti – a kao nikad ranije društvu je potrebno da je koristi, da bi našlo kreativna rešenja za ljudske probleme, da razmišlja o društvu i šta ga čini vrednim življenja, dok stvara viziju novih mogućnosti o tome kakvi ljudi želimo da budemo. 
Mašta je sredstvo učenja koje uključuje više misaone procese koji mogu doneti dubok prodor u predmet pitanja koje se istražuje, i obogaćuje usvajanje novih znanja i koncepata. 
 Ućešće u aktivnostima pozorišta i drame u obrazovanju mogu biti od velike koristi demokratskom građanstvu, jer su ove aktivnosti po samoj svojoj prirodi društvene i zasnovane na saradnji. Ukoliko predlog Evropske Unije za ključne kompetencije za celoživotno učenje nastoji da omogući lično ispunjenje i inkluziju, naši građani treba da prošire svoj pogled na svet postavljajući fundamentalna pitanja o tome šta znači biti ljudsko biće. Ako  drama i pozorište u obrazovanju imaju sveobuhvatni predmet, onda je to upravo ovo. Postoji simbolički odnos između drame i demokratije koji je počeo još u drevnoj Grčkoj. Antigona, Medeja, Orest, Edip itd, svi su dramatizovali ljudsko iskustvo i delili probleme ljudskosti. Drama je dala glas onima – poput žena i robova, ili žrtava i poraženih – koje u društvu uglavnom nisu čuli ni slušali. Pozorište je funkcionisalo kao istinski demokratski javni prostor, prostor za razmišljanje koji je ispitivao etiku grčkog društva. Pozorište i drama u obrazovanju nasledili su ovu  tradiciju i predstavljaju bezbedan javni prostor (bezbedan zato što je fiktivan radije nego realan) koji služi istovremeno i za odigravanje i promišljanje; za mlade prostor za učenje i razvijanje osećaja sopsvenog „ja“, u socijalnom i psihološkom smislu.

Građani budućnosti treba da budu građani sveta radije nego samo građani  nacionalne države. Obrazovno pozorište i drama univerzalizuju ljudsko iskustvo, prevazilaze granice i neguju interkulturalizam, i bolje nas opremaju za suočavanje sa izazovima koje je stvorila globalizacija. Pozorište i drama u obrazovanju fokusiraju se na potrebe društva koje se stalno menjaju - etički, kulturno i interkulturno.
Paradigma pozorišta i drame u obrazovanju mladima daje njihov lični i grupni glas. Ne postoje tačni i netačni odgovori na kompleksna pitanja koja se bave načinom na koji živimo svoje živote i kako shvatamo svoj svet. Svet je otvoreno, a ne zatvoreno pitanje sa gotovim odgovorom. U narativnom načinu mišljenja učenici nisu imitativni već im se pruža inicijativa, i stoga oni postaju kormilari sopstvenog učenja. 
Naš rad
Rad partnera u DICE projektu koristi pozorište i dramu da bi delali zajedno sa mladima, kako bi im pomogli da shvate svoj život i svet oko sebe. U našem svakodnevnom radu sa decom i mladima, pozorište i drama se koriste kao sredstvo za pronalaženje dubljeg razumevanja mnogih različitih pitanja i kompleksnih problema. Ono razvija socijalnu svest i ruši tabue, stvara prostor (kroz performans, dramu participacije i radioničarske aktivnosti), da bi analiziralo društvene i moralne probleme. 
Pozorište i drama u obrazovanju je tako moćno sredstvo zato što se zasniva na tekstu, slici i akciji: slika ostaje u svesti dugo nakon što su reči zaboravljene. Često najbolje učimo kroz aktivnost, a drama i pozorište u obrazovanju su odigravajuće – doživljaj u trenutku. Naš rad često nastoji, tokom vremena, da omogući samim učenicima da postanu lideri umetničkog i obrazovnog procesa. Radimo sa decom i mladima u državnim, odnosno javnim školama, školama za decu sa posebnim potrebama i vannastavnim aktivnostima. Učesnici imaju različito socijalno i ekonomsko poreklo i različite potrebe: neki su gluvi ili imaju slab sluh, drugi imaju teškoće u učenju, ili emotivne i bihejviorarlne probleme, a za neke se često smatra da su ’manje sposobni’ ili akademski promašaji. Iz dana u dan ponovo otkrivamo da naš rad osnažuje svako dete zato što je inkluzivan i da u pozorištu i drami u obrazovanju mladi ’stoje za glavu viši od sebe samih’, nadrastaju sami sebe. 
Nalazi istraživanja – rezime ključnih nalaza 
DICE istraživanje je bilo longitudinalno kros-kulturno istraživanje, što zapravo znači da smo merili uticaje obrazovnog pozorišta i drame u različitim kulturama (kros-kulturno) tokom određenog vremenskog perioda (longitudinalno).
Kao što je ranije navedeno u DICE Projekt – šta je DICE?, nacrtu projekta, ispitivali smo sledećih pet od osam Ključnih kompetencija Lisabonske strategije u obrazovanju:
· Komunikacija na maternjem jeziku
· Učiti kako se uči
· Međuljudske, interkulturne i socijalne kompetencije, i građanska kompetencija
· Preduzetništvo
· Izražavanje kroz kulturu
i dodali smo jednu našu:
· Sve to i više, što predstavlja univerzalnu kompetenciju šta to znači biti čovek
i uneli smo je u diskusiju o rezultatima istraživanja.
U konačnoj bazi podataka imamo podatke ukupno 4,475 učenika, iz 12 zemalja, koji su učestvovali u 111 različitih vrsta dramskih programa. Prikupljali smo podatke od učenika, njihovih nastavnika, voditelja pozorišnih i dramskih programa, nezavisnih opservera, eksternih evaluatora i ključnih pozorišnih i dramskih stručnjaka. Istraživanje je bilo kompleksno, istražni uzorak je bio veliki i bogat, a objavljivanje detaljnih rezultata istraživanja planira se u narednim godinama.
Šta nam kaže istraživanje o učenicima koji redovno učestvuju u aktivnostima pozorišta i drame u obrazovanju? 

Evo kratkog rezimea: u poređenju sa  vršnjacima koji nisu učestvovali u programima pozorišta i drame u obrazovanju, za učenike koji su u ovim programima učestvovali se pokazalo da:
1. profesori ih procenjuju kao uspešnije,

2. osećaju veće samopouzdanje u čitanju i razumevanju zadataka,

3. osećaju veću sigurnost u komunikaciji,

4. više je verovatno da će smatrati da su kreativni,

5. više vole da idu u školu,

6. više uživaju u školskim aktivnostima,

7. bolji su u rešavanju problema,

8. bolje se nose sa stresom,

9. značajno su tolerantniji prema manjinama i strancima,

10. daleko su aktivniji građani,
11. pokazuju više interesovanja za glasanje na svakom nivou,
12. pokazuju više interesovanja za učešće u javnim pitanjima,

13. pokazuju povećanu empatiju: brižni su prema drugima,

14. spremniji su da promene gledište,

15. inovativniji su i iskazuju više preduzetničkog duha,

16. posvećeniji su budućnosti i imaju više planova,

17. daleko su više voljni da učestvuju u svim žanrovima umetnosti i kulture, ne samo u izvođačkim umetnostima, već u u pisanju, stvaranju muzike, filmova, rukotvorina i prisustvovanju različitim vrstama umetničkih i kulturnih aktivnosti,

18. više vremena provode u školi, u čitanju, obavljanju kućnih poslova, igranju, razgovoru, i provode više vremena sa članovima porodice i čuvajući mlađu braću i sestre; nasuprot tome, manje vremena provode gledajući TV, surfujući po internetu i igrajući kompjuterske igre,

19. više čine za svoje porodice, veća je verovatnoća da će imati honorarni posao i provesti više vremena u kreativnim aktivnostima, bilo sami ili u grupi. Češće odlaze u pozorište, na izložbe, u muzeje i bioskope, i češće idu u šetnje i na vožnje biciklom,

20. veća je verovatnoća da će biti centralne ličnosti u odeljenju,
21. imaju bolji smisao za humor, i 
22. bolje se osećaju kod kuće.
Ukoliko želite da saznate više o metodologiji i rezultatima istraživanja, pročitajte Deo B.  sestre bliznakinje ove knjige: “Kocka je bačena – nalazi istraživanja i preporuke za dramu i pozorište u obrazovanju”.

B) Kako pozorište i drama u obrazovanju unapređuju ključne kompetencije
Svaka dokumentovana praksa je refleksija stanja razvoja partnera; ona predstavlja pokušaj da se artikuliše način na koji razumemo ulogu drame i pozorišta u obrazovanju i naše prakse kao umetničkihi edukatora. U ovoj kratkoj verziji objavljujemo samo rezimee dokumentovane prakse. Ako ste zainteresovani za potpun opis dokumentovane prakse, preuzmite dužu verziju ove publikacije sa interneta. 

Učiti kako se uči
Definicija: ‘Učiti kako se uči’ predstavlja sposobnost da se stremi i istrajava u učenju. Svako za sebe bi trebalo da bude u stanju da organizuje sopstveno učenje, uključujući i efikasno upravljanje vremenom i informacijama, kako pojedinačno tako i u grupama. Kompetencija uključuje poznavanje sopstvenog procesa učenja i potreba, identifikovanje dostupnih prilka i sposobnost da se savladavaju prepreke kako bi se uspešno učilo. To znači sticanje, procesuiranje i asimilaciju novih znanja i veština kao i korišćenje smernica. Učiti kako se uči podstiče učenike da grade na prethodnom učenju i životnim iskustvima da bi koristili i primenjivali znanja i veštine u različitim kontekstima – kod kuće, na poslu, u obrazovanju i obuci. Motivacija i samopouzdanje su ključni za kompetenciju svakog pojedinca.
1. Kofer – dramska radionca, Big Bram Kompanija za pozorište u obrazovanju
Svaki kofer priča priču a ova radionica participacije istražuje priču imigranta / izbeglice, koristeći kofer kao centralni predmet. U pitanju je jedna radionica sastavljena od 6 celina. Počinje stvaranjem scene od koje učesnici grade priču.
Ne postoji unapred određeni kraj ili željeni rezultat. Postoji strukturirani deo radionice ali i velika sloboda za kreativnost učesnika unutar nje, tako da se struktura razvija u odgovoru na to šta mladi unose u nju i kako interpretiraju materijal. Ne postoji ’poruka’ koju voditelj treba da prenese. Voditelj je medijator između grupe i situacije (svet drame i njenih slojeva značenja) koji pomaže učesnicima u traganju za razlogom (razumevanjem) korišćenjem mašte. Radionca za cilj ima dve primarne funkcije: da stvori prostor u kome mladi mogu da ispitaju svoje vrednosti i da omogući proces učenja kako se uči, čime mladi postaju aktivni činioci sopstvenog učenja, asimiluju nova znanja i veštine sa sopstvenim životnim iskustvom, kojim odgovaraju na izazove koje materijal predstavlja, postaju svesni individualnog i kolektivnog procesa učenja, i preuzimaju odgovornost za produbljivanje i dalje istraživanje materijala. 
Ova verzija Kofera osmišljena je za jednog voditelja / umetničkog edukatora. Radionica istražuje situaciju kroz koncept mesta odigravanja, korišćenje predmeta i naročito dramskog događaja (DD) – DD se odnosi na praksu kateksije predmeta da bi se neprestano iznova stvarala značenja situacije.
2. Trka s preprekama – program pozorišta u obrazovanju, Kava Udruženje za dramu/pozoršte u obrazovanju, Mađarska 

Trka s preprekama je program pozorišta u obrazovanju (TIE) za mlade starosti 14-16 godina o slobodi čoveka i situacijama u kojima su ljudi zarobljeni u klopci. Osnovni program traje 120 minuta, i ispituje odnos između škole i demokratije kroz upotrebu pozorišta i drame kao pedagoških sredstava. Predstava se, u mnogim prilikama, oslanja na improvizaciju učesnika i glumaca. 

Premijerno izveden tokom školske 2009/2010 godine, ovaj program je rezultat saradnje Káva udruženja za dramu / pozorište u obrazovanju i  Krétakör Teatra (“Krug kredom”, jedno od međunarodno najpriznatijih nezavisnih mađarskih pozorišta; reditelj: Arpad Šiling). Program je izveden ukupno 12 puta, u nekoliko srednjih škola u Budimpešti i selima.
Program je – u skladu sa našim namerama – eksperiment kojim se traga za novim oblicima pozorišta u obrazovanju i postavljaju se novi modeli: uklučuje mnogo nekonvencionalnih, eksperimentalnih elemenata (u poređenju sa konvencionalnom praksom u Mađarskoj) u odnosu na pozorište i dramsku pedagogiju podjednako.
Program predstavlja proširenu dramsku igru uloga, realizovanu u zgradi škole, sa korišćenjem njenih prostorija (učionica, trpezarije, hodnika, kancelarije direktora itd.). Dramski pedagozi i učenici su sve vreme u ulozi, a sve promene uloga odvijaju se u veoma kratkim prekidima ili čak bez prekida programa. Ne samo nastavnicima, već i učenicima je dozvoljena, i podstiče se promena uloga (od učenika do nastavnika do roditelja i nazad). „Predstava“ je zapravo drama koja se razvija kroz rad u ulozi. Koristi teatralnost ali nije pozorišni komad,  iako ima nekolko momenata predstave koje su glumci uvežbali. 
Projekt je snimljen nekoliko puta, i iz toga su nastala dva dokumentarna filma.
Izražavanje kroz kulturu
Definicija: Uvažavanje značaja kreativnog izražavanja ideja, iskustava i emocija u različitim medijima, uključujući muziku, izvođačke umetnosti, književnost i vizualne umetnosti. 
Veštine: Samoizražavanje kroz različite medije […]. Veštine uključuju i sposobnost da se sopstvena kreativna i izražajna gledišta postave u odnos sa mišljenjem drugih. Stavovi: snažan osećaj identiteta je osnova za poštovanje  i otvoren stav prema raznolikosti kulturnog izraza.

3. Ljudska ruka - dramska radionica, Univerzitetski Koledž u Bergenu, Norveška
Ova dramska radionica kreirana je na osnovu Rembrantove slike Čas anatomije doktora Nikolasa Tulpa (1632) kao preteksta. Radnja radionice smeštena je u Evropu u sedamnaestom veku – zlatnom dobu izražavanja kroz kulturu u vizualnim umetnostima i muzici u Republici Holandiji. Radionica se bavi životnim uslovima; smrću kao socijalnom temom; istraživanjem i etikom (obuhvatajući umetničke predmete, istoriju, religiju i jezik). Radionica se sastoji od osam celina koje se mogu podeliti u zasebne časove ili zasebne radionice. Neke celine mogu se izostaviti, ili se mogu dodati nove u skladu sa potrebama odeljenja. 

[image: image3.jpg]



Slika 1: Rembrant van Rijn: Čas Anatomije doktora Nikolasa Tulpa (1632) (Vlasništvo Mauritshuis, Hag)
Pitanje koje postavlja radionica (tema) je: Šta znači biti čovek? 
Učesnici se kroz vreme vraćaju u drugu istorijsku epohu, da bi ispitali kako se u tom vremenu gleda na ljudska bića i kako se tretiraju. Šta su bile dominantne vrednosti pre četiri stotine godina? Kako znanje i tradicije u datoj kulturi utiču na uslove življenja? Može li drugi istorijski period proširiti naše razumevanje naših sopstvenih života i vremena u kome živimo? Ko je na dnu društvene lestvice danas?

4. Deca za decu – Čarobni mlin, Produkcija Pozorišni dani, Gaza, Palestina
Vodeća aktivnost u programu Produkcija Pozorišni dani (TDP) zove se Deca za decu. Svake godine naprave se najmanje dve predstave za ovu aktinost. Čarobni mlin je jedna (od tri) napravljene 2009. godine. Deca za decu je dvomesečni program za grupu od 10 – 20 učesnika školskog uzrasta: prve tri nedelje rade se dramske radionice, a u sledeće tri nedelje identifikuje se grupa od desetoro dece na osnovu motivacije i sposobnosti da uvežbaju predstavu, a u poslednje dve nedelje projekta izvode predstavu pred svojim vršnjacima. 
Drama se koristi kao sredstvo za otkrivanje solidarnosti i veze između učenika i za podizanje interesovanja za način učenja koji u centar stavlja živote i interesovanja učenika, kao i njihove inicijative. Ovaj projekt posebno proučava i korišćenje narodnih bajki kao instrumenta za podsticanje mašte i kreativnosti školske dece, da bi igrali i nosili se sa svojim svakodnevnim ličnim i socijalnim problemima na nivou mašte. 

Projekt je bio deo dramskih aktivnosti za kontinualne eksperimentalne grupe palestinskog istraživanja u okviru DICE projekta.

Komunikacija na maternjem jeziku 
Definicija: komunikacija na maternjem jeziku* je sposobnost da se izraze i interpretiraju misli, osećanja i činjenice u usmenom i pisanom obliku (slušanje, govor, čitanje i pisanje) i da se stupa u lingvističku interakciju na odgovarajući način u punom rasponu društvenih i kulturnih konteksta – obrazovanje i obuka, rad, kuća i slobodno vreme, u skladu sa njihovim zasebnim potrebama i okolnostima. 

*Priznaje se da maternji jezik ne mora u svim slučajevima biti službeni jezik države članice, i da je sposobnost da se komunicira na službenom jeziku preduslov za obezbeđivanje punog učešća u društvu. Mere kojima se rešavaju ova pitanja su stvar svake pojedine države članice. 
5. Ka mogućem,  Centar za dramu u edukaciji i umetnosti CEDEUM, Srbija 

Projekt je postavljen kao deo DICE istraživanja, sa ciljem da pokaže vezu između aktivnosti pozorišta i drame u obrazovanju i unapređivanja ključnih kompetencija Lisabonske strategije u obrazovanju. Program je sproveden u Farmaceutsko-fizioterapeutskoj srednjoj školi u Beogradu. Projekt je kao integrisan proces primenjen kroz deset radionica u trajanju od po 45 minuta. Radionice-časovi odvijali su se jednom nedeljno, u nizu, a odeljenja su odvojeno imala svoje radionince-časove. Projekt je dobio punu podršku direktora i svih profesora u školi, a posebno profesora srpskog jezika i književnosti.

Ova radionica zasnovana je na epskoj narodnoj pesmi Banović Strahinja. Ova jedinstvena epska naracija pruža mogućnost da se učenici uključe u ispitivanje maternjeg jezika i književnosti kroz novu dinamiku; da nauče da izraze i interpretiraju misli i osećanja u skladu sa zahtevima prve ključne kompetencije u komunikaciji na maternjem jeziku Lisabonske strategije u obrazovanju.
6. U potrazi sa opstankom – dramska radionica, Eventus Pozorište u obrazovanju, Norveška
Osnova za ovu radionicu je program pozorišta u obrazovanu koji se sastoji od radionice, performansa pred publikom i naredne radionice: U potrazi za opstankom, Eventus Pozorište u obrazovanju
. Ovo je norveški doprinos DICE istraživanju. Program je rađen u četiri škole. Opisana radionica kreirana je tako da može da je vodi jedan nastavnik. 
Jedna od tema u programu bavi se ključnom kompetencijom komunikacije na matenjem jeziku. Šta se dešava kada neko izgubi pravo da govori svoj jezik? U U potrazi za opstankom,  gubitak jezika je gubitak slobode govora i izražavanja. To donosi novu vrednost učesnicima, koji dobijaju priliku da istražuju i dožive takav gubitak temeljne slobode kroz ulogu stanovnika fiktivne zemlje Kombare. Radionica je osmišljena sa ciljem da obogati i ojača sposobnost da „izražavaju i interpretiramu misli, osećanja i činjenice u usmenom i pisanom obliku (slušanje, govor, čitanje i pisanje)” kod učesnika. Svi učesnici imaju ulogu izbeglica. Iz zemlje beže zajedno sa nastavnikom koji je u ulozi vođe puta (nastavnik u ulozi).  

Preduzetništvo
Definicija: Preduzetništvo se odnosi na sposobnost pojedinca da pretvori zamisli u akcije. Uključuje kreativnost, inovaciju i preuzimanje rizika, kao i sposobnost da se planiraju i vode projekti da bi se ostvarili ciljevi. Ova kompetencija podržava svakoga u svakodnevnom životu kod kuće i u društvu, zaposlene da budu svesni konteksta svog rada i da budu u stanju da iskoriste prilike, i temelj je za posebne veštine i znanja potrebna preduzetnicima koji uspostavljaju socijalnu ili komercijalnu aktivnost.
7. Preduzimljiva ekipa: obrazovni program za preduzetništvo, Univerzitet u Gdanjsku i grupa POMOST, Poljska
Interaktivni kombinovani nastavni program koji koristi elemente drame zasnovane na divergentnom programu u obrazovnom programu za preduzetništvo koji je razvijen u saradnji Univerziteta u Gdanjsku i Asocijacije za integraciju ljudi „POMOST“, sa podrškom Nacinalne Banke Poljske. Struktura programa uključuje (izborne) dramske programe za učenike i nastavnike u školama koje su učestvovale u programu, dramsku strukturu „plašt stručnjaka“, i timsko stvaranje video prezentacije sa rešenjem problema.  

Fokus problema je kako regrutovati najbolje ljude za odabrani posao, podrška timu sa idealnim vođom i testiranje sposobnosti za timski rad kroz poseban poslovni izazov. Kreativni zadatak za učenike je da kroz interakciju sa virtualnim likovima dođu do korisnih informacija, obrazlože svoju odluku o zapošljavanju izabranog lika i zatim simuliraju aktivnosti kojima će razviti uspešnu strategiju poslovanja. Projekt je podrazumevao i interakciju sa javnošću (internet zajednica) koju je trebalo pridobiti da glasa za rešenje problema koje tim nudi.

Program je trajao od oktobra 2009 do maja 2010 u tri severne oblasti Poljske, sa više od 350 učenika u  50 različitih škola.

8. Rani jadi – dramska radionica, CEDEUM, Srbija

Radionica Rani jadi je jedna od radionica u okviru projekta Prema mogućem,  koji je razvijen za potrebe istraživanja u okviru DICE projekta u Srbiji. Projekt Prema mogućem sastojao se od dve jednokratne radionice u trajanju od dva sata, i deset kontinualnih radionica koje su se odvijale jednom nedeljno tokom redovnog školskog časa u trajanju od 45 minuta, i pratile su nastavi plan i program za predmet srpski jezik i književnost; međutim, upravo ova radionica nudi korisno usmerenje na preduzimljivost... 
Rani jadi je izuzetna zbirka priča Danila Kiša (1935-1989), znamenitog pisca, esejiste i prevodioca, jednog od najboljih i najprevođnijih srpskih pisaca. Radionica nastoji da istraži najvažnije teme u skladu sa zahtevima nastavnog programa, oživljavajući ih kroz dramske strukture i dajući im savremeni značaj uspostavljanjem veze između samih priča i ličnih priča i iskustava učenika.
Ova radionica je doprinos Preduzetništvu zato što je uspela da prevede zamisao u stvarnu, planiranu javnu kampanju za imenovanje jedne ulice u Subotici, rodnom gradu Danila Kiša, njegovim imenom, u znak priznanja i počasti veoma cenjenom i omiljenom piscu.
Međuljudske, interkulturne i socijalne kompetrncije i građanska kompetencija
Definicija: ove kompetencije zahvataju sve oblike ponašanja koji pomažu jedinkama da na efikasan i konstruktivan način učestvuju u društvenom i javnom životu, a naročito u društvu koje se ubrzano diversifikuje, i da razrešavaju konflikte tamo gde je to neophodno. Građanska kompetencija osposobljava osobe da u potpunosti učestvuju u građanskom životu, na osnovu poznavanja društvenih i političkih koncepata i struktura i posvećenosti aktivnom i demokratskom učešću. 
9. Ukradeni ispit– Lesmij, Holandija
Lesmij je držao radionice Forum Teatra na temu vršnjačkog pritiska u četiri različite škole. U jednosatnim radionicama deca su gledala kratke predstave a zatim su imala priliku da diskutuju i praktično istraže problem ’vršnjačkog pritiska’, upotrebom tehnika Forum Teatra.

Ciljevi performansa i radionice su sledeći:

· Osnaživanje mladih pružanjem primera na koje se mogu osloniti kada se suoče sa situacijom opresije. Kroz fiktivne situacije stiču iskustvo kako se može izaći na kraj sa takvim situacijama, i kako iz njih izaći. Nakon praktičnog iskustva kroz Forum Teatar veća je verovatnoća da će biti uspešni.

· Sticanje uvida u misli tlačitelja. On ili ona je često jednako nesiguran/a kao i oni koje tlači. Kada se to drugima pojasni, manja je verovatnoća da prosto slede vođstvo dominantne osobe u grupi, a moguće je i da će prikupiti odvažnost da se toj osobi suprotstave.
· Da se mladima pruži bolji uvid u sopstveno, i ponašanje drugih. Ljudi često nisu svesni sopstvenog ponašanja. Cilj je da mladi posveste svoje ponašanje i postanu voljni da dublje razmisle o tome. Takođe, nakon učešća u predstavi, u kojoj neko nešto radi zbog vršnjačkog pritiska, biće u stanju da lakše prepoznaju sličnu situaciju u stvarnosti; i da im bude lakše da se mentalno odvoje od situacije, razmisle o njoj i pronađu strategiju kako da sa njom izađu na kraj.

· Da se mladim ljudima pruži polazna tačka za razgovor o ovim pitanjima. Mogu da pričaju u odnosu na radionicu. 
10. Učitelj – program pozorišta u obrazovanju, Sigma Art, Rumunija

Ovaj program pozorišta u obrazovanju u trajanju od dva do tri sata, autorski rad Sigma Art Kulturne fondacije za mlade, zasnovan je na trilogiji drama autora Žan-Pjer Dopanja, koji je Sigma adaptirala za potrebe ovog programa nakon što smo otkrili snažan utisak koji sama predtava ostavlja na mlade. Struktura programa uključuje radionicu koja prethodi performansu, sa razgovorom između glumaca i publike između scena i radionicom nakon performansa.
Program nastoji da uključi učenike u prepoznavanje velikog potencijala koji leži u odnosu učenika i učitelja, potencijala koji može da stvori osnovu za novi pristup obrazovanju i transformiše dinamiku odeljenja. Za cilj ima da izazove učenike da stvari posmatraju iz drugog ugla gledanja; prisustvo ljudskih dilema i problema je snažno prisutno u procesu, i traže se novi načini da se analiziraju životi onih koji rade unutar postojećeg sistema.

Učitelj je gostovao u školama u Bukureštu i 300 mladih iz srednjih škola pozvano je u AKT teatar (prvo rumunsko profesionano nezavisno pozorište u Bukureštu, koje je osnovao glumac Marsel Lure 1995. godine), da vidi predstavu, kao deo velikog kulturnog i obrazovnog omladinskog projekta koji je podržala gradska skupština. 

Sve to i više...
Definicija: Broj 6 u našem DICE projektu sadrži pet prethodnih kompetencija ali im dodaje novu dimenziju zato što se obrazovno pozorište i drama dubinski bave univerzalnom kompetencijom šta znači biti čovek. Rastuća zabrinutost za koherentnost našeg društva i razvoj demokratskog građanstva zahteva moralni kompas kojim možemo locirati sebe same i jedni druge u svetu i početi da prevrednujemo i stvaramo nove vrednosti; da zamislilmo, vizualizujemo društvo u kome vredi živeti, i živeti sa boljim osećajem kuda idemo, sa dubokim ubeđenjima kakvi ljudi želimo da budemo. 
11. Prozor – program pozorišta u obrazovanju, Kompanija Pozorišta u obrazovanju Big Bram, Velika Britanija 
Program pozorišta u obrazovanju, koji je napravila Kompanija pozorišta u obrazovanju Big Bram zasnovan na motivima predstave za mlade, autora Edvarda Bonda. Prozor je izuzetna predstava: uvid u zamršene probleme nastojanja da se bude čovek u nehumanom svetu, odnosa pojedica i zajednice, između obmane i stvarnosti, izbora i prinude. Ponekad uznemirujuća, ali uvek duboko saosećajna, zrači humanošću. Program koristi koncepte viđenog i neviđenog, preživljavanja i življenja, nevinosti i kompromisa, da bi istražio ovo pitanje. Struktura uključuje radionicu pre performansa, performans sa interakcijama pre scena, i radionicu posle performansa.

Prozor, i centar programa kako ga je kompanija definisala, sigurno se bavi pitanjem ljudskosti, a kao dokumentovana praksa ilustruje uticaj drame na univerzalnu kompetenciju unutar DICE projekta definisanu kao Sve to i više...

Ovaj program gostovao je u školama u oblasti Zapadnog Midlenda i na Zapadnoj obali Palestine od oktobra 2009 - januara 2010. 

Program je bio podsticaj za jednokratne programe u okviru DICE istraživanja u Velikoj Britaniji.
12. Pozorišne lutke – program pozorišta u obrazovanju, udruženje za dramu i pozorište u obrazovanju Kava, Mađarska
Ovaj 150-minutni program pozorišta u obrazovanju bavi se pitanjima slobode, obaveza i neophodnosti. Glumci-dramski pedagozi i mladi učesnici razmišljaju i glume zajedno, koristeći dramu i pozorište kao sredstvo. Fokus je na pitanju da li, gde i kada zaista možemo biti to što jesmo, usred svih pritisaka naših unapred nam dodeljenih uloga u društvu i pratećih očekivanja koja ove uloge donose. Predstava – koja se usredsređuje na oblačenje (kostimi koje nosimo)  - ispituje ponašanja, očekivanja, prinude i razmišljanje koje preuzimamo zajedno sa svojom odećom, kroz priču mladog princa. Projekt se ne može realizovati niti sprovesti bez sledećih uslova: glumci-dramski pedagozi, priča i dramska situacja moraju uvući decu u istraživanjei na emotivnom i na intelektualnom planu. Svako dete treba da dobije priliku da govori slobodno i bez straha. 

Cilj programa je da podstakne mlade učesnike da zajedno promišljaju pitanja pokrenuta u priči (pozorišni deo programa) iz što je više moguće različitih uglova. Predstava postavlja najvažnije ljudsko pitanje: ko sam ja stvarno?  

C) Još jedno bacanje kocke – šta možete da uradite
Razvijanje korišćenja obrazovnog pozorišta i drame i kako da saznate više o tome: 
Ovaj deo za cilj ima da vas podstakne da istražite kako možete da doprinesete razvoju obrazovnog pozorišta i drame u vašem okruženju:
Kada bacate kocku, ne znate koji ćete broj dobiti. Postoji trenutak uzbuđenja, iščekivanja, pa čak i očekivanja, dok se kocka kotrlja... Ovom očekivanju, iščekivanju i uzbuđenju treba da stremite kada radite dramu i pozorište u obrazovanju. Nikada nećete tačno znati šta vam donosi sledeće bacanje kocke. Isto važi i za svaku fazu dramskog ili pozorišnog procesa, zato što učesnici imaju uticaj na svaki korak puta. Pa čak i ako ne dobijete „najveći broj“ svaki put u svom dramskom radu, kao i u igri kockicama, uvek dobijate još jednu šansu. A ponekad je broj jedan jednako koristan kao i broj šest. Možete igrati na osnovu ishoda bilo kog bacanja kocke.

Da bi se drama i pozorište u obrazovanju razvili i održali na novim mestima, mnogo ključnih igrača treba da se uključi u igru kockicama, ali mi bismo voleli da počnemo od sledećih:
Nastavnici
Ponekad se nastavnici osećaju izolovani u svom radu. Pritisci preobimnog rasporeda i nemilosrdna rutina dovode do zaboravljanja: stvari koje su nekada pokretale i nas i naše učenike, inspirativne trenutke, uzbuđenje deljenja nečeg novog i izazovnog. Ponekad nas pritisak sprečava da tražimo različite načine da podučavamo ili obogaćujemo ono što već radimo. Ukoliko osećate potrbu za promenom u svojoj učionici ili školi, koliko god maloj, možete da preduzmete prve korake. Pružite sebi šansu da iskoristite DICE – i napravite razliku:

1. Potražite svoj raspred i iz programskog materijala na kome sada radite, pokušajte da uspostavite dramsku fikciju kao okvir za istraživanje. Ne mora da traje duže od deset minuta.
2. Vratite se na DEO B ove knjige, i upotrebite jedan od primera kao inspiraciju da sami stvorite svoju dramsku strukturu.
3. Pokucajte na vrata svog pretpostavljenog i razgovarajte sa njim/njom o tome šta vaša škola može da uradi da bi razvila program za primenu pozorišta i drame u obrazovanju (uključujući i razvijanje profila vaše škole)

4. Priđite kolegi, potapšite ga/je po ramenu, i otpočnite razgovor: „Hoćeš li da mi se pridružiš na sledećoj dramskoj radionici?“ (To može da bude evaluacija vašeg rada, ali i da biste dobili savet, ili inspirisali druge kolege, ili podstakli kolegijalnu satadnju - timsko učenje). 
5. Okrenite telefon, i pozovite trupu pozorišta u obrazovanju ili dramskog / pozorišnog edukatora u svoju školu.
6. Razmislite o svom omiljenom umetniku, umetničkoj formi ili nečemu što vas je inspirisalo (na primer predstava, film, slika, roman, pesma, ples, fotografija, muzika ili umetnici koji su ih stvarali) i upotrebite to da biste razvili ideju za dramu koja će zaintersovati i vas i vaše učenike i ispitajte može li to biti deo vaše tekuće nastavne oblasti.
Uprava u školama
Kao osoba na upravnom položaju imate značajan uticaj na školski život, iskustvo dece i učenje, i naravno profil škole. Škola koja visoko vrednuje oblast umetnosti i prepoznaje obrazovni potencijal pozotišta / drame, istovremeno će podržati opšti razvoj, učenje i samopoštovanje učenika. Prvi koraci koje treba razmotriti da bi se krenulo u ovom pravcu nisu ekonomske prirode, već neophodna otvorenost vas i vašeg osoblja da se menjate i razvijate. Pokušajte da upotrebite DICE i vidite šta se može desiti u vašoj školi!

1. Stvorite kreativni tim nastavnika umetnosti u vašoj školi da bi razvili umetnički obrazovni program sa dramom i pozorištem kao centralnom aktivnošću.
2. Ispričajte kolegama iz upravnih struktura drugih škola o novom profilu pozorišta i drame u obrazovanju vaše škole. 
3. Prijavite se za finansiranje da biste pokrenuli projekt pozorišta i drame za a) učenike sa slabim uspehom i b) učenike sa boljim uspehom u vašoj školi.
4. Posetite trupu pozorišta u obrazovanju ili pozorišnog / dramskog pedagoga u svojoj oblasti, sa namerom da uspostavite saradnju sa njima. (Ukoliko ne postoje trupe pozorišta u obrazovanju u vašem regionu, kontaktirajte pozorišnu trupu koja želi da pruži više od puke zabave).
5. Pronađite odgovarajući prostor za pozorište i dramu u vašoj školi. Ukoliko već imate dramsku / pozorišnu prostoriju, kako je možete poboljšati? Ukoliko je nemate, kako škola može da je organizuje?
6. Pozovite stručnjaka – dramskog i pozorišnog edukatora da održi sledeći kurs obuke za svo osoblje u vašoj školi.
POZORIŠNI UMETNICI
Većina pozorišnih umetnika bira da igra samo za odraslu publiku. U našoj kulturi (zemlje DICE projekta), pozorište za decu i mlade nema isti status kao pozorište za odrasle zato što poštovanje za decu i mlade nije jednako poštovanju odraslih. S druge strane, pozorišni umetnici koji rade za i sa mlađom publikom, svedoče o iskrenosti, zahtevima i izazovima koje donosi mlada publika – a ukoliko se bavite participativnim žanrovima, shvatićete značaj svog rada na potpuno nov način. Ukoliko radite sa decom i mladima, iskoristite DICE da biste se povezali sa drugim pozorišnim umetnicima i razmenili iskustva.

Ukoliko nikada niste probali da radite na ovaj način, uzmite kocku i pružite sebi nova umetnička iskustva, i pokušajte sledeće:
1. Razmisite o sopstvenom umetničkom iskustvu. Kada ste osetili da ste uticali na mlade – i zašto?
2. Pozovite dramsku grupu na vašu sledeću probu i razgovarajte sa njima o tome i/ili tražite da vas pozovu da pratite jedan čas dramskog rada u školi.
3. Slušajte ovo: Pozorište ostaje pozorište čak i kad je obrazovno pozorište, i sve dok je dobro pozorište, ono je i zabavno.
 Da li je ovaj citat značajan za vašu praksu? 

4. Pozovite dramskog/pozorišnog edukatora i potražite zajednički teren za stvaranje pozorišnog/dramskog projekta u saradnji sa njim.
5. Pokucajte na vrata umetničkog direktora i dobrovoljno se javite da radite u obrazovnom odeljenju (ako takvo postoji) ili sa dramskim/pozorišnim edukatorima u vašem regionu da bi ste napravili pripremne materijale za škole.
6. Napravite performans za publiku uzrasta 13-16 godina, i zapišite svoja razmišljanja sa svakog doživljaja performansa i razmenite ih sa drugima.
UČENICI
Ukoliko ste pročitali ovu knjigu ili učestvovali u radu inspirisanom njome, i voleli biste da i dalje radite u drami i pozorištu u obrazovanju, iskoristite DICE da stvorite prilike za to. Ukoliko pozorište i drama nisu deo programa u vašoj školi, ili programi pozorišta i drame nisu dostupni u vašoj školi ili susedstvu, postoje stvari koje možete da preduzmete. Nalazi istraživanja pokazuju da nas pozorište i drama u obrazovanju podstiču da budemo akrivniji građani i da preduzimamo inicijativu – pa stoga stvorite prilike da razvijate i svoju ljubav prema drami i pozorištu i da se vaš glas više čuje u vezi vašeg obrazovanja.

1. Proverite kakve su mogućnosti u vašem susedstvu: ne samo u vašoj školi, već i u kulturnim centrima, omladinskim centrima ili pozorištima. Možda ćete pronaći otvoreni dramski i pozorišni program u nekom od njih.
2. Dajte ovu knjigu svom nastavniku ili svom odeljenju ili čak direktoru. Recite im zašto želite pozoršte i dramu u obrazovanju u vašoj školi. 

3. Pročitajte ovu knjigu sa svojim drugovima i roditeljima, i zamolite ih za pomoć u zastupanju uvođenja drame i pozorišta u obrazovanju u vašoj školi. 
4. Napišite pismo nekom predstavniku vlasti, kao prosvetnim vlastima, gradonačelniku, lokalnom zastupniku ili čak lokalnim novinama i objasnite zašto smatrate da u vašoj oblasti treba da postoji drama i pozorište u obrazovanju. Jako malo ljudi tako postupa – a to bi moglo da rezultira promenama.
5. Počnite da radite. Nađite nešto na čemu ćete raditi – priču, događaj iz svog života, omiljenu predstavu, i tražite od svojih nastavnika da vam omoguće prostor u kome ćete raditi i da vas podrže u postavljanju vašeg, i rada vaših drugova, na scenu. Ukoliko je to priča ili tekst o kome učite, to je književnost i deo nastavnog programa. 
6. Pišite nam – možda znamo koga u svojoj zemlji možete da kontaktirate, i ko vam može pomoći.

UNIVERZITETSKI PREDAVAČI NA DRAMSKIM UMETNOSTIMA ILI EDUKACIJI NASTAVNIKA
Kao univerzitetski predavač koji čita ovu knigu, ili ste uključeni u nastavu za pozorište i dramu u obrazovanju, ili taj predmet ne postoji u vašoj instituciji a vi ste dovoljno zainteresovani da ga uvedete. Obuka i osposobljavanje dramskih pedagoga je od vrhunskog značaja zato što je veoma teško raditi dramu bez ikakve obuke i podrške. U oba slučaja koristite DICE da biste lobirali za kurseve i module drame i pozorišta u obrazovanju.
1. Ukoliko drama i pozorište u obrazovanju imaju sopstveni osnovni ili master nivo u vašoj instituciji – dajte ovu knjigu i njen par (nalazi DICE istraživanja i preporuke) dekanu. One su dokaz da je vaš kurs potreban i vrši snažan uticaj.
2. Ukoliko drama i pozorište u obrazovanju nemaju svoj osnovni ili master nivo  u vašoj instituciji - dajte ovu knjigu i njen par (nalazi DICE istraživanja i preporuke) dekanu. I preporučite mu/joj da vaša institucija uvede takav kurs. Možda ćete poželeti da preuzmete vodeću ulogu u pisanju akreditacije za takav kurs.

3. Ubedite svog dekana da bi osnove drame i pozorišta u obrazovanju trebalo da budu deo svih programa za obuku nastavnika. Kompetencije za rad kroz dramu i pozorište u obrazovanju kao metod za kros-kurikularno učenje mogu biti integrisane u druge predmete poput pedagogije, studija jezika, društvenih nauka, istorije pa čak i prirodnih nauka.
4. Pokrenite istraživački projekt drame i pozorišta u obrazovanju ili se priključite nekom koji je u toku. 
5. Pozovite stručnjaka iz drugog regiona ili zemlje da održi predavanje ili radionicu. Uvek je dobro pružiti nove uvide i pristupe, i razvijati nova radna partnerstva – lokalno, nacionalno i internacionalno.
6. Organizujte dan otvorenih vrata ili konferenciju o drami i pozorištu u obrazovanju, uz učešće kolega i drugih edukatora i umetnika, i uključite studente i bivše studente – naročito dramske pedagoge koji sada rade u školama, pozorištima i kulturnim ili drugim organizacijama od značaja.
KREATORI POLITIKE
Kao politički akter, ukoliko ste pročitali ovu knjigu i došli do ovog dela, sigurno ste veoma posvećeni pitanju drame i pozorišta u obrazovanju. Malo je takvih kao što ste vi, i vaša stručnost, pomoć i uticaj su veoma potrebni za podršku zajednici drame i pozorišta u obrazovanju da bi se podstakle promene. 
1. Nabavite primerak knjige-para ove publikacije (nalazi i preporuke DICE istraživanja) i bacite pogled.
2. Nabavite primerke obe publikacije i za svoje kolege i zamolite ih da ih pročitaju.
3. Obratite pažnju na deo „Preporuke“ u drugoj publikaciji (nalazi i preporuke DICE istraživanja) i odredite šta vi možete da učinite u svojoj oblasti da biste poboljšali situaciju za dramu i pozorište u obrazovanju.
4. Ove preporuke zasnovane su na stvarnim potrebama stvarnih ljudi – odvojite vreme da potražite škole i praktičare u svojoj oblasti i otpočnite dijalog sa njima, sa ciljem formulisanja strategije za podršku razvoju ovih aktivnosti i delovanja.
5. Pomozite nam da identifkujemo druge političke aktere i donosioce odluka koji mogu da primene preporuke u drugim oblastima. Kontaktirajte ih i pošaljite im po primerak obe DICE publikacije.
6. Steknite neposredno iskustvo. Sa svojim detetom (ili nekim detetom koje dobro poznajete) idite na aktivnost drame i pozorišta u obrazovanju u blizini, i/ili ubedite njenog/njegovog nastavnika da, uz vašu podršku, odvede ceo razred na takvu aktivnost.
Biće i drugih pojedinaca u drugim grupama ili organizacijama i institucijama kojima se može obratiti za podršku razvoju drame i pozorišta u obrazovanju. Možda će čak među njima biti profesionalci i praktičari iz mnogih različitih oblasti kojima su interesi mladih na srcu – uvek postoji još jedno bacanje kocke.  

Upamtite, svaki korak koji napravite može biti značajan. I ne počinjete potpuno sami. Knjiga sa nalazima i preporukama DICE istraživanja i ova publikacija sa obrazovnim paketom pružaju obilje referenci i kontakata širom Evropske Unije, i dati su da biste mogli da se pozovete na njih.






















� U dokumentu ćemo povremeno “Lisabonske ključne kompetencije” navoditi samo kao “Ključne kompetencije”.


� U koordinaciji Organizacije za ekonomsku saradnju i razvoj (OECD), PISA je evaluacija akademskih postignuća učenika starosti 15 godina u celom svetu. Prvi put je uvedena  2000. godine I ponavlja se na svake 3 godine.





� Videti Bruner, Jerome (1996). The Culture of Education, Cambridge, (Kultura obrazovanja ) Mass.: Harvard  University Press.


�  U potrazi za opstankom je prilagođena verzija starijeg programa Eventus Pozorišta u obrazonju: Fanget i Frihet, prvi put izvedenog na  Drama Boreal (Nordijska konferencija) u Jivoskili, Finska, 1997.


� Breht, Bertold (1936). “Pozorište radi uživanja ili pozorište radi učenj?” U: John Willett (2001). Brecht on Theatre. The Development of an Aesthetic, London: Methuen Publishing Ltd.





PAGE  
33

